Brautgedicht/
 Vff Herrn   Matthæi Ruttarti   vnd Jung-
 fraw Anna Namßlerin Hoch-
 zeit.
by Martin Opitz

Als Juppiter die Welt hat gäntzlich außgemachet/
Vnd auff dem Erdenkreyß schon alles grünt vnd lachet/
Wand er sich dreymal vmb/ vnd schawet hin vnd her/
Ob in dem grossen Hauß irgendt ein mangel we
Es fehlet noch ein ding: Er ließ ein Thier fürkommen/
Das nun fast vberall die Welt hat eingenommen/
Ein artiges Gespenst/ darnach ein jederrennt/
Welches in vnserm Landt ein Jungfraw wird genenm.
Ein Thier das vmb den Mund/ vornemlich in der Zungen
Tregt ein verborgen Gifft/ damit es Alt vnd Jungen
Anstecket vnd verblendt/ vnd mit eim süssen schmertz
Kompt vngewarnter sach gekrochen in das Hertz.
Das vns je mehr nacht zicht/ je mehr wir von jhm fliohen/
Vnd je mehr von vns fleicht/ je mehr wir jhm nachzihen.
Ein freundliche Feindin ein feindliche Freundin/
Die ohne Zauberey verzaubert vnser sinn.
O wunderlich gespenst/ das vns ohn Fewr enttzündet/
Vnd ohne Strick vnd Bandt Gemüth vnd Seelen bindent
Welches Bandt nicht zureist vnd ziegen Tausend dran/
Welch Fewer Mayn vnd Rhein nimmer verleschen kan.
Herr Breutigam jhr köndt mir solches helffen zeugen/
Den ein so kleines Fewr so bald hat können beugen/
Ein bitter süsses Thier hat euch niedergefellt/
Vnd euch in leidig frewd/ in frewdigleid gestellt.
Jungfraw Anna die schoß die hellgläntzende stralen
Vonjhrer Augen Sonn/ vber deß Sandes thalen/
Vber deß Tragheims Berg/ vber deß Bobersfluß/
Das Liebes Fieber euch von diesem schein anstieß.
Der Brand kam in das Hertz/ all ewr Gedancken schwommen/
Mitten in diesem Fewr/ jhr wust nicht zubekommen
Zu ewer Kranckheit hülff/ noch trost zu ewer pein/
Weil alles beides war zu tieff gewurtzelt ein.
Wolan Herr Breutigam wolt jhr werden
So schickt nach der die euch in diß elend geführet/
Ewer Kranckheit ich gleich
Die niemand heilen kund/ als der sie hat gemacht.
Vnd jhr o Jungfraw Braut/ wendet das grosse klagen/
Kült was jhr habt gebrennt/ heilt was jhr habt geschlagen/
Wo jhr nicht selber seit deß Krancken
So fehret er dahin ohn hülff vnd
Die schöne Nacht kompt an/ der Mond sitzt auff den Wagen/
Vnd thut mit vollem Lauff deß Himmels Feld durchjagen/
Die gülden Lichter hat der Himmel auffgesteckt/
Weil sich die Sonn schon längst zu Bette hat gelegt.
Wolan es ist nun Zeit/ daß jhr ewr Kranckheitstillet/
Vnd mit frewden den lauff der ewigkeit erfüllet/
Vnd schwitzt das Fieber auß/ vnd lindertewrepein/
Die auff kein ander weiß kan recht vertrieben sein.
Nun jhr Jungfrawen all/ ihr must vns platz verleihen/
Weicht die jhr führt die Braut/ sie muß einandernreyen/
Nun tröst sie noch zu letzt/ gebt jhr den letzten kuß/
Das ander das jhr last/ der Breutigam thun muß.
Nun geht hin Junfraw Braut/ ich will euch Bürgen geben/
Daß jhr in diesem streit behalten solt das leben/
Nun fürcht euch nicht so sehr/ es hat hie keinenoth/
Es ist nur schimpff vnd schertz/ der streit gilt nicht zum todt.
Nun geht hin Jungfraw Braut/ legt diesen Nahmen nider/
Geht nun ein Jungfraw hin/ vnd kompt ein Mutter wider/
Geht doch/ geht Jungfraw Braut/ vnd last das sorgen sein/
Ich hoffe/ daß gewiß morgen sol besser sein.
Secht
Die fliegen hin vnd her vnd tragen groß verlangen/
Ein jederwünschet jhm/ daß er die Ehre hett/
Daß er die newe Braut möcht führen erst zu Bett.
Der erste führtsie fort/ der ander thut sehr draben/
Vnd macht ins Bett ein Grab/ darin er will begraben
Die Jungfrawschafft/ die nun sehr trawrig sich beweist/
Vnd soll in kurtzer Zeit auffgeben jhren geist/
Der dritte tregt die Kertz/ dervierte will auffangen
Die Threnen/ die die Brautlest rinnen von den wangen/
Der fünsste löset jhr den Leibes Gürtel auff/
Weil nun die Jungfrawschafft vollbracht hat jhren lauff,
Die schöne Venus selbst lacht vber diesen dingen/
Vnd wünschet jhr viel glück/ vnd heist jhr Kinder fingen:
Komm
Gibt jhr den letzten kuß/ vnd singet vber laut:
Nun geht/ jhr Kinder/ geht/ vnd schmeckt die süsse gaben/
Die Venus vnd jhr Sohn euch eingeschencket haben/
Geht hin/ jhr Kinder geht/ vnd euch holdselig part/
Mit lieblichem geküßnach einer Tauben art.
Geht hin/ jhr zwey/ vnd komt widrumb mitewer dreyen/
Geht mit einander an den schönen Liebe-reyen/
Vnd bringt herfür ein Thier/ das durch der Götter gunst
Voll sey der Mutter trew/ voll sey deß Vaters Kunst.

Meter: iambic